LidanRubinov/Halacha-QA huggingface dataset:
שאלה: תשעה באב: רציתי לברר למה בתשעה באב לא אומרים תהילים?
תשובה: "פיקודי ה' ישרים משמחי לב" - דברי תורה משמחים ולכן אין לומר פסוקים וכד' בתשעה באב. פסוקים שהם על סדר התפילה מותר להגיד אבל שיר של יום ופיטם הקטורת אומרים במנחה ולא בשחרית מאחר והם תוספת לתפילה. לכן כתב המשנה ברורה שאין לומר תהילים קבועים בתשעה באב אלא למחרת יש לומר פעמיים. אמנן, תהילים כדרך תפילה על חולה מותר להגיד.
שאלה: ספירת ימים לפני הפסק טהרה: האם צריך לספור 4 ימים שלמים (למנהג הספרדים) או שאפשר גם פחות? לדוג, אשה שראתה בליל שני, האם תוכל לעשות הפסק בחמישי לפני השקיעה או צריכה לספור 4 ימים שלמים ורק לאחר מכן לעשות הפסק?
תשובה: לדעת הספרדים  הנוהגים על פי הרב עובדיה יוסף  ביום הרביעי ניתן לעשות הפסק טהרה. כך שאם ראתה בליל שני תוכל לעשות הפסק ביום חמישי. אולם לדעת רבים מהפוסקים הספרדים, וכן דעת כל הפוסקים האשכנזים שיש להמתין ליום החמישי. הרב שמואל הולשטיין
שאלה: תפילה עם חולצה של ברצלונה: יש לי חולצה של ברצלונה שיש בה ציור של הדגל שלהם שיש בו כמין צלב, האם מותר לי להתפלל עם זה?
תשובה: אם אתה מתפלל לבד בבית זה ר. אולם בבית הכנסת זה יכול לפגוע באלו שיעמדו מאחוריך ויראו את הצורה בתפילה.
שאלה: כוונה באבות ובשמע ישראל: 1. האם אדם שהתפלל שמונה עשרה ללא כוונה אפילו באבות יצא ידי חובה? אני יודע שלא צריך לחזור אבל עדיין, האם קיים למרות זאת את מצוות התפילה? 2. אדם שבקריאת שמע לא כיוון בפסוק "ברוך שם כבוד מלכותו לעולם ועד" אבל ב-"שמע ישראל ה אלוקינו ה אחד" כיוון, יצא ידי חובת מצוות קריאת שמע מהתורה?
תשובה: 1. מצד הדין הוא לא יצא ידי חובה, אולם אם גם בתפילה החוזרת לא יכוון אז אין טעם שיתפלל שוב. 2. כמדומני שיצא.
שאלה: לגור יחד לאחר גירושין : זוג, שלא עלינו, התגרשו אך המשיכו לגור יחד תחת קורת גג אחת ללא חיי אישות, ואחר שלושה חודשים נפרדו לדרכם. כעת שואלים, האם עכב זאת יש פסול כלשהו בגט והאם צריכים שוב לעשות מעיין גט ע"מ שגרושיהם יהיו כדת וכדין?
תשובה: ראשית יש לדעת שאסור היה עליכם לגור ביחד אחר הגירושין, ובהלכה (שולחן ערוך אבן העזר סימן קי"ט סעיף ז) כתוב שלא רק שאסור לגור באותו בית אלא אף אסור לגור בקרבת מקום אחד לשני (באותה חצר ולגבי גרושת כהן צריכה הרחקה נוספת, שהרי אסורים להינשא שוב). ולכן על עצם העבירה הזו היה עליכם לחזור בתשובה, ואני מקווה כי כך עשיתם. ולעצם השאלה, אם יש פסול בגט זה? אם נכונים דבריכם (ושני בני הזוג מודים לכך) שלא הייתם ביחד (ביחסי אישות) במהלך התקופה שחייתם תחת אותה קורת גג, אז אין פסול בגט, וכפי שציינתם נפרדתם לגמרי כבר ורשאים אתם (כל אחד בפני עצמו) להינשא לאחרים ללא צורך בגט נוסף (כך נמסר לנו בשם הרב כלאב שליט"א וע' בערוך השולחן סימן קמ"ט ס"ז בשם השלט"ג). ואם העובדות שנמסרו בשאלה אינם נכונות וכן הייתם ביחד באותה תקופה שלאחר הגירושין, מעבר לאיסור החמור שבדבר יש לסור בהקדם האפשרי לבית הדין ולברר הדברים שם, וחשוב לציין שאסור לכם להינשא עד שתעשו את אותו בירור בבית הדין, משום שייתכן ותצטרכו לעשות גט מחדש. הרב אברהם אחיה שוקרון
שאלה: הסיבות לחורבן ירושלים: הגמ במסכת יומא מביאה הרבה סיבות למה חרבה ירושלים. ובמקום אחר כתוב שירושלים חרבה רק בגלל שנאת חינם ואומרים: ללמדך ששנאת חינם שקולה כנגד שלושת העברות החמורות. אז אני לא מבין, ירושלים בבית שני חרבה בגלל שנאת חינם או בגלל כל מה שמפורט בגמ במסכ יומא? בגלל שאם ירושלים חרבה גם בגלל כל מה שמפורט שם בגמ אז איך זה ללמדך ששנאת חינם שקולה כנגד שלושת העברות החמורות, הרי גם בבית שני היו הרבה עברות שגרמו לחורבן?
תשובה: היו הרבה עבירות בבית שני. מה שח אומרים שנאת חינם כנראה שזה היה העוון החמור ביותר שגרם לחתימת החורבן כמובן שגם שאר החטאים הם חזי לאיצטרופי. כמו שבדור המבול היו הרבה עבירות אבל לא נחתם דינם אלא על הגזל.
שאלה: מזוזה בבית של גוי: בבתי אירוח בחו"ל לא קבועים מזוזות. מה אפשר לעשות בבית זה או שאי אפשר?
תשובה: השוכר דירה בחו"ל פטור ממזוזה עד 30 יום. וכל שכן אם הדירה לא שייכת לו ממש אלא רק משלם עבור השינה והאכילה שם שפטור ממזוזה.
שאלה: גיוס לבנות בימינו: אני לפני הגיוס שלי ורציתי לשאול, האם ישנו איזה שהוא איסור מהתורה לבנות להתגייס לצבא של היום? אם כן, מהו ומה אפשר לעשות?
תשובה: יש הרבה רבנים שחוששים שבמציאות של זמננו הניסיון שבו מעמידים את הבנות בצבא הוא ניסיון קשה, אנו תמיד מתפללים אל תביאנו לידי ניסיון ולכן אדם לא צריך להכניס את עצמו בניסיונות קשים. את יכולה להצהיר שאת שומרת מצוות וללכת לתרום לעם ישראל בשירות לאומי. יש מספיק תחומים בהם ניתן לתרום לעם ישראל מחוץ למסגרת הצבאית.
שאלה: המשך השאלה של צום לאחר לידה : ילדתי לפני חודש בדיוק ב-ח בתמוז ואני לא מרגישה טוב וסובלת מאנמיה קבועה כי אני אחרי לידה שמינית, שיהיו בריאים, ורציתי לשאול האם הייתי צריכה לצום?
תשובה: עד שלושים יום יולדת פטורה מהצום  אלא אם היא ממש מרגישה בריאה. בנוסף, שיש לך אנמיה ואת לא מרגישה טוב, הרי שהיית פטורה מלצום.
שאלה: ניחום אבלים בתשעה באב: האם מותר לנחם אבלים בתשעה באב?
תשובה: מסברא נראה לי שלא.
שאלה: סרט בתשעה באב: ראיתי שאיזה רב רשם שיש להניח שמותר לראות סרט על גוש קטיף בתשעה באב. יום תשעה באב הוא יום שבו אנו בוכים על החורבן ומבקשים שיבנה בית המקדש במהרה (אכי"ר). איך נוכל לקטרג על עם ישראל - צאן קדושים (שגירשו את גוש קטיף) ברגע שאנו מבקשים בקשות שיועילו גם לאלה שאנו מקטרגים עליהם?
תשובה: הקיטרוג כבר קיים. זה חורבן גדול וזה חורבן קטן. כשם שאנו אומרים בתשעה באב קינות על השואה, יש גם כאלו שהוסיפו קינות על הרס גוש קטיף.
שאלה: הגדרת מיהו יהודי: אני בן לאבא יהודי ואם "לא יהודית", האם אני לא יהודי למרות שחלק מדמי הוא יהודי? איני דתי, אך אני מאמין בקב"ה ואני מגדיר עצמי כיהודי. מי שיהודי הוא חלק מהעם היהודי, אז איך זה שהדת מגדירה שמישהו הוא יהודי רק אם נולד מאם יהודיה? אם כי, אם האבא הוא יהודי אז בבן בת יש חלק יהודי גם אז הוא נחשב חלק מהעם היהודי איך זה שהירושה עוברת מאב לבן אבל האב אינו נחשב בהגדרת היהדות? הניסוח של מיהו יהודי רק על צד האם נוגד את עצמו אם האבא חשוב כמעט באותה מידה?
תשובה: יש בהלכה מושג שנוגע למצב שאתה מצוי בו, שהאב יהודי והאמא אינה יהודית. מצב זה באמת מצריך גיור אולם מכיוון שהאבא יהודי יש מצווה להתגייר. על הנושא הזה הוציא ח"כ הרב אמסלם ספר גדול וארוך בו הוא מביא את המקורות שנוגעות לכך שיש משמעות לדם היהודי שבא מהאבא למרות שהלכתית הגדרת היהדות תלויה באם. האמא והאבא שותפים ביצירת האדם ובבואו לעולם. האבא נותן משהו אחד והאמא משהו אחר. ללא התורה היינו מצריכים להתגייר בין כשהאבא גוי ובין כשהאמא גויה. ההלכה באה וחידשה שמספיק שהאמא מזרע ישראל ואין צורך בגיור. בנוגע לאבא נשאר הדבר הראשוני שזה לא מספיק וצריך גיור להשלים את החיסרון של אמא יהודיה. לא מפורש מדוע בענין יהדות זה תלוי באישה יותר. אולם יתכן שהאישה משפיעה יותר על המידות והרגשות של בניה יותר מאשר האב. לכן המידות היהודיות והרגשות הישראליות תלויות יותר באם. האב מעצב יותר את השכל והעמדות האמוניות. האמא מעצבת את התשתית של הנפש והמידות. היהדות קודם כל תלויה בלב יהודי ולא במח יהודי.
שאלה: שיבוץ שמירה בשבת: אני עובד כאחראי משמרת בחברת אבטחה במאגר מים של חב הגיחון בירושלים. בתוקף תפקידי אני צריך לשבץ אנשים למשמרות ובין השאר למשמרות בשבת. כל השיבוץ נעשה ע"פ בקשת השומרים מראש. השומרים שבאים בשבת באים ברכבם הפרטי או ע"י הסעות שנהוגות ע"י יהודי. האם מותר לי לעשות שיבוץ עבודה לשבת?
תשובה: עדיף להימנע מזה.
שאלה: מרק עוף בקערה חלבית: בטעות אכלתי מרק עוף חם בקערה חלבית עם כף בשרית. הקערה היא מתוצרת קורל - corelle שלא השתמשתי בה לדבר חם ביום האחרון. מה דין הקערה ומה דין הכף? כמו כן, חתכתי עוף קר בסכין חלבית, ממה שראיתי באתר אין בעיה עם הסכין. אני מבקשת לוודא זאת.
תשובה: א. אין בעיה במרק, את הקערה יש להכשיר כיוון שייתכן והיא בלעה מהבשר. ב. אין בעיה בסכין.
שאלה: הרמח"ל והנסיך הקטן: שמעתי רב שאומר שבנסיך הקטן יש הרבה מהיסודות המופיעים במסילת ישרים. מה דעת הרב על הספר הנסיך הקטן, זה נכון?
תשובה: המבדיל בין קודש לחול יבדיל בין מסילת ישרים לנסיך הקטן. חכמה בגויים תאמין תורה בגויים אל תאמין. חכמת הנפש יש בנסיך הקטן. הדרך לרוח הקודש אין בנסיך הקטן.
שאלה: לישון על הריצפה בתשעה באב: האם חובה לישון על הרצפה ב9 באב (בצום) על הרצפה או שזה חומרה?
תשובה: זה מנהג חסידות. אין חובה על כל הציבור.
שאלה: דיני י  באב: ידוע לי שיש מנהג שמחמיר אף בי באב לא לאכול בשר ויין, האם שאר הדברים גם נוהגים בהם חומרא - שמיעת שירים, כביסות וכו או דווקא בשר ויין?
תשובה: מאחר ורובו של ההיכל נשרף בעשירי באב נהוג שלא לאכול בשר ולא לשתות יין גם בעשירי באב. למנהג הספרדים האיסור כל היום ולאשכנזים עד חצות היום. האשכנזים וחלק מהספרדים נהגו גם שלא לכבס ולהתרחץ עד זמן זה. לדעת הרב עובדיה, מותר לכבס וכד' כבר במוצאי הצום והאיסור הוא רק לגבי אכילת בשר ושתיית יין.
שאלה: פתיחות תפילת שחרית: האם מי שמתפלל יחיד חייב להגיד את הפתיחות בתפילת שחרית, פרשת העקידה ושמע דרבן וכו?
תשובה: אין בזה חובה בוודאי לא כשאדם דחוק בזמן, אבל כשיש זמן יש בזה( בפרט בק"ש) מעלה גדולה.
שאלה: מעשר כספים בדוחק: מאז שהתחתנו אנו נוהגים לתת מעשר כספים. כעת נולדו לנו ילדים וכן לאחרונה קנינו רכב, ערכנו חשבון לפני קניית הרכב אם נוכל להחזיק מידי חודש את הרכב עם ההוצאות הכרוכות והכרענו שכן. למרות זאת, ערכנו אתמול מאזן כספים (בסיסי) הוצאות-הכנסות וראינו שההוצאות מרובות על ההכנסות. וזאת הסיבה שהתחלנו להשתמש בחסכונות. (אין מדובר בתכנית חיסכון לדירה אלא בחיסכון שהיינו מפרישים לעצמנו לשימוש להוצאות בלתי צפויות וכו.). על פניו נראה שעם הזמן גם החסכונות האלו יגמרו, השאלה היא מה הדין לגבי נתינת מעשר כספים במצב הזה ומה אפשר לעשות? אני סטדנט עובד בעבודות מזדמנות, אישתי עובדת בעבודה קבועה, ושני הילדים במעון.
תשובה: מעשר כספים הינו מנהג ולכן מי שדחוק בכסף פטור מלתת מעשר. ראוי לתת סכום קבוע לצדקה. כשירווח לכם תחזרו לתת מעשר כספים.
שאלה: תפירה במוצאי צום תשעה באב: האם מותר לתפור בגד חדש במוצאי צום תשעה באב?
תשובה: לפי יהודי אשכנז ממשיכים את מנהגי תשעת הימים עד חצות היום של י' באב.
שאלה: עלייה לתורה בר מצווה: בן אחותי נולד ב-יט באב תשנ"ז (22 8 1997) לאחר השקיעה. אנו מבקשים את עזרתכם. האם עלייה לתורה צריכה להיות בשבת כ' באב וביום שני כ"ב באב להניח תפילין? אנו מעדות המזרח והסבתא אומרת שקודם מניחים תפילין ובשבת שאחרי עולים לתורה.
תשובה: לגבי הנחת תפילין, הנער חייב להניח תפילין בזמנו, דהיינו, באותו יום שנעשה בן י"ג ויום אחד דהיינו י"ט אב תש"ע. ונוהגים להקדים הנחת תפילין בכמה חודשים על מנת שיתרגל הנער להניח תפילין כפי שצריך. והעליה לתורה תעשה ביום שקוראים בתורה לאחר יום זה, דהיינו, בשבת.
שאלה: לאכול מרק בלחם: 1. במסעדות רבות נהוג כיום למכור מרק בצל בלחם כאשר רוב הלחם משמש כקערית מרק ורובו נזרק בסיום האכילה. מסעדות אלו נהנות מתעודת כשרות. כיצד? 2. מצב בו אדם אכל אכל מזונות ומתחשק לו לחם. האם הוא נוטל ידים וברכת המזון משמשת לו ברכה אחרונה גם על המזונות או שעצם הקימה לנטילת ידים מהוה הפסק ולכן עליו לברך "מעין שלש" ורק אז ליטול ידים. כנ"ל לגבי ירקות ופירות, האם יש לברך בורא נפשות ואז ליטול ידים? נא לתת מקורות לתשובה.
תשובה: 1. יש כשרות כיוון שהאוכל שמוגש שם הוא כשר, הקונה יכול לאכול את הלחם וזה לא בעיה של המסעדה שהוא זורק אותו. 2. עליו לברך קודם כל ברכה אחרונה (הן על המזונות והן על הפירות והירקות) ואחרי זה ייטול ידיים. סימן קס"ח
שאלה: כשרות רבנות: אני מנוי של הרבנות הראשית לענייני עידכונים בכשרות ואני בהלם מרוב דיווחים על כשלונות בכשרות אצלם. כל שבוע מורידים ומעלים תעודות כשרות באופן שלי זה נראה כטירוף. איך אני יכול לסמוך על הכשרות שלהם אם זה כך כל שבוע? היום אני אוכל כשר ומחר לא כשר? הדברים שם פשוט נעים מצד לצד באופן שמדאיג אותי. לא מזמן תפסו ליד מודיעין חבורה שהיו מעבירים סחורה מהשטחים למסעדות גם כשרות במודיעין ונמצא בשר גם טרף.איך אוכל לסמוך עליהם אם זה כך? איך בכלל ישנו מצב של להכניס בשר למסעדה שהיא כשרה? אין שם משגיח מטעם הרבנות?
תשובה: מי גילה את הבעיה בכשרות, לא המשגיח של הרבנות?! זה שמגלים בעיות ומטפלים בהם זה אומר שההשגחה טובה. יש מה לשפר ומה לתקן בהשגחה אבל עצם העובדה שמגלים את התקלות סימן שהמשגיח עשה את עבודתו נאמנה. במקום ציבורי שלא מוצאים תקלות (וחלקן הגדול תקלות בטעות) יש לבדוק את ההשגחה, לא הגיוני שאין תקלה פה ושם.
שאלה: חתונה מעורבת לכתחילה: לצערי אני רואה הרבה מחבריי וממכריי אשר מתחתנים ב"ה אולם הישיבה בחתונה מעורבת והריקודים בנפרד, ואיני מבין ומסכים לזאת. אני יודע מדברי הרמב"ם בהלכות שביתת יום טוב בפרק ו הלכה כ ואני מצטט: "חייבין בית דין להעמיד שוטרים ברגלים, שיהיו מסבבין ומחפשין בגינות ובפרדסים ועל הנהרות, כדי שלא יתקבצו לאכול ולשתות שם אנשים ונשים, ויבואו לידי עבירה. וכן יזהירו על דבר זה לכל העם, כדי שלא יתערבו אנשים ונשים בבתים לשמחה, ולא יימשכו ביין, שמא יבואו לידי עבירה." לטענת חבריי זה דבר מקובל ומאושר על ידי רבנים שלהם. תמיד היתה הפרדה והקפידו על זה במיוחד וגם אני יודע שבבית המקדש עשו הפרדה. אני יודע שבארץ מוצא אבותי בני המשפחה היו יושבים לאכול בנפרד ולא חסר דוגמאות בנושא. האם אפשר לקבל הסבר בנושא? מדוע איני שומע את הרבנים יוצאים כנגד התופעה הזאת? אני יודע שלגבי צניעות לא אמור להיות פשרות בענין.
תשובה: לכתחילה יש להקפיד שתהיה חתונה נפרדת. לצערנו יש חולשות בחוגים מסוימים ולפעמים אחד הצדדים דורש שהחתונה תהיה מעורבת, אחרת אורחים שלהם לא יבואו וכדו'. לפעמים נאלצים להשלים עם תופעה זו, אולם גם אז יש להקפיד שיהיה אגף נפרד לגברים ולנשים לאלו המעונינים בכך והשאר ישבו מעורב. ברור שהשאיפה צריכה להיות שכולם יעשו חתונות נפרדות, אולם הרמב"ם כבר כתב שאין לנו כח להעמיד משפטי הדת על תילם.
שאלה: סליחות ביום הנחת תפילין של בר מצווה: מה דין אמירת סליחות בחודש אלול ביום הנחת תפילין של בר מצווה?
תשובה: אם אומרים את הסליחות בלילה צריך לומר כרגיל. אבל אם נאמר אחרי עלות השחר יש לדלג על הוידוי ונפילת אפיים.
שאלה: כמה עדים היו ל מעמד הר סיני?: בוויכוחיי בפורומים נתקלתי בשאלה הבאה - יציאת מצרים מתוארכת, על פי המסורה, אל בין שנת 1400 לפנה"ס לבין שנת 1300 לפנה"ס. על פי שמות י"ב, לז-לח, מנין בני ישראל היוצאים ממצרים היה כשש מאות אלף גברים, לבד מטף וכמובן לבד מנשים. זה מביא אותנו, בהערכה סבירה, לכדי שלושה מליון בני אדם, לפחות. מדרשים שונים עוד מגדילים לטעון כי לא כל בני ישראל חפצו לצאת לחופשי מעבדות וארבע חמישיות נותרו במצרים. אוכלוסיית העולם, בין השנה 2000 לפנה"ס לבין השנה 1000 לפנה"ס הייתה בין 27 מליון איש לבין 50 מליון איש, בתאמה, על פי אומדני מומחי דמוגרפיה של העבר: משמע, על פי ספר שמות, מניין בני ישראל בעת יציאת מצרים היה בין 1 9 לבין 1 16 מאוכלוסיית העולם דאז, מבלי להתייחס למדרש הטוען כי שלושה מליון אלה הינם רק כחמישית. לא נשמע הגיוני. אודה על תשובתכם.
תשובה: כל המציאות של גלות מצרים ויציאת מצרים היא לא הגיונית. חכמים אומרים שקצב גידול האוכלוסיה של עם ישראל המשועבד מתחת לעול המצרי היה מעבר לסדר הטבעי האנושי. אם כן, כשם שיציאת מצרים היתה בדרך על טבעית גם מספר בני ישראל היה בדרך על טבעית.  דרך אגב גם בדורות אחרונים אנו רואים ששתי דורות לפני השואה מנה עם ישראל 12 מיליון. ותוך דור וחצי קפץ מספרו ל18 מיליון. ולאחר מכן שוב חזר לכ12 מיליון. אם כן, רואים שיש לפעמים שינויים קיצוניים מעבר למומחיות של אנשי הדמוגרפיה.
שאלה: שמן למאור בקבר רחל: כשהייתי בקבר רחל לאחרונה, קראתי תפילה שהיתה תלויה שם על הקיר. לקראת סיום הקטע כתוב שם: "והנני בלי נדר נותן שמן למאור לנשמת רחל אמנו. ונשמת רבי מאיר בעל הנס, ונשמות כל הצדיקים והחסידים." רציתי לדעת למה הכוונה? ומה צריך בדיוק לעשות ע"מ ל"בצע" את נתינת השמן למאור?
תשובה: אפשר לתת תרומה לבית כנסת באזור מגורייך ולבקש שישתמשו בזה לכיסוי הוצאות החשמל. בשעה שתתני את התרומה תאמרי שהיא לכבוד רחל אימנו ור' מאיר בעל הנס.
שאלה: זבד הבת ורווקות: האם אחת הסיבות לרווקות היא שלא נעשה זבד הבת?
תשובה: לא קשור.
שאלה: הגדרת מקום שבו צריך להכריז להשיב אבידה: באיזה מקום צריך להכריז אבידה ולהכריז עליה? לדוג, האם במקרה של מציאת כסף ליד קיוסק יש צורך לשאול שם? האם המרחק קובע? ובדומה לזה מציאת כסף ליד בנין וכדומה.
תשובה: לכסף אין סימנים ומי שמצא אותו זכה בו. אם הכסף צרור בארנק וכדו' ניתן לפרסם באיזור המציאה ולעשות השבת אבידה.
שאלה: לברך בחדר העבודה: 1. חדר העבודה שלי נמצא בקומה השניה ויש לו כניסה נפרדת. לפעמים אני מברך ומתכוון שהברכה תועיל גם כדי שאמשיך לאכול למעלה. מה הדין בעניין הזה, האם הבית נחשב כיחידה אחת לצורך העניין? 2. העירו לי שהטלית קטן שאני לובש קטן מהשעור הנדרש. האם אני מחוייב לסבול אי נוחות ולהשתמש בציצית גדולה עלי או שמא צריך להתייחס לציצית כאל בגד ככל הבגדים שיכול להיות מדוד עליך באופן אישי בבחינת "ולבש הכהן מדו בד"? ועוד, האם ציצית רשת היא כמו ששמעתי- "בדיעבד גדול" (אני מאד איסטניס)?
תשובה: 1. אם אתה יוצא מהבית בשביל להיכנס לחדר העבודה שלך, זה נחשב היסח הדעת ועליך לברך מחדש. 2. זה לא הולך לפי גודלו של האדם. אם הציצית היא פחות מהגודל המינימלי (3 4 אמה) אז היא לא מחויבת בציצית ואינך מקיים מצוות ציצית. לגבי ציצית רשת, אם היא עשויה מאריגה של חוטים אז זה חייב בציצית. אולם אם עשויה מיציקת נילון, היא פטורה מציצית.
שאלה: מעשר כספים לעלון של הגרעין: הגרעין התורני באיזור שלי התחיל בשנה האחרונה להוציא עלון שבת לציבור הדתי באיזור. העלון מופץ בכל האיזור בחינם. לאחרונה העלון נקלע לקשיים כלכליים. האם אפשרי להביא מעשר כספים לטובת העלון?
תשובה: אם יש בעלון זה דברי תורה ומוסר וזיכוי הרבים, אפשר לתת ממעשר כספים למען הפצת העלון.
שאלה: השתתפות באירוע מעורב בעבודה: אני עובד בתחום הנדסת תוכנה.יחס הנשים והגברים בתחום הוא חצי חצי. ועדת התרבות של התחום אירגנה ערב לרווחת העובדים - קומזיץ על האש. האירוע הינו מעורב ואינו פתוח לבנות זוג -קרי נשותנו. האירוע הינו בשעות הערב(20:00) על חוף הים. לטענת המארגנים זה איזור מבודד ואין סיכוי להיפגש או לראות נשים מתרחצות. במהלך הערב תועבר סדנה בנושא "תהליכי הכנת בירה" ולאחר מכן "תוכנית אמנותית" שהגתה ועדת תרבות של התחום. הרעיון שעומד מאחורי הערב הוא ליצור גיבוש קבוצתי בין העובדים. מספר עובדים וביניהם אני מרגישים שישנה בעיה להיתחבר לאירוע כזה בעיקר מכיון שזה אירוע מעורב בחברה חילונית ונשותנו לא יכולות להיצטרף. רצינו לשאול, אם לאור הדברים המתוארים ישנם תנאים שאם נעמוד בהם אנו יכולים להשתתף באירוע וזאת על מנת לא ליצור אוירה של "הדתיים שוב מתבדלים" או שמא אין ראוי לקחת חלק באירוע מסוג זה?
תשובה: לפי התיאור שאתה מתאר את תוכנית האירוע עדיף לא להשתתף. ואם ישאלו למה לא באת תתחמק ולא תענה תאמר לא התחשק לי רציתי להיות עם אשתי אילו הזמינו גם את אשתי הייתי בא.
שאלה: דיני אבלות באם גויה: 1. אני גיורת כבר קרוב לשנה ואני אישה שומרת מצוות, לפני קצת יותר מחודש אמא שלי נפטרה ועד כמה שהבנתי דיני אבלות לא חלים על הורים גויים ולכן לא עשיתי דבר אך לאחרונה עלתה בי השאלה אם בכל זאת לגיורת מותר לעשות משהו כדי לעזור ולהעלות את נשמתה של אימה הגויה? האם אני יכולה לקרוא פרקי תהילים לעילוי נשמתה? 2. האם מותר לי לנשק ולחבק את אבי הגוי? אני יודעת שלבת יהודיה מותר לחבק ולנשק את אביה היהודי אך האם מותר גם לחבק ולנשק אב גוי? אבי אינו ח"ו רשע והוא גידל אותי למופת בחום ובאהבה 3. מה אפשר לעשות במידה ובערב שבת קופץ הפקק ואין שום גוי של שבת בשטח כדי לרמוז לו? 4. למרוח אודם על השפתיים מותר בשבת?
תשובה: 1. אם האמא האמינה בבורא עולם אז מותר אולם אם הייתה נוצריה וכדו' אז לא שייך. 2. מותר. 3. אין פתרון, תלכו לשכנים. 4. אסור מדרבנן.
שאלה: להוציא טפח מהשיער: לאחר החתונה אשתי החלה ללבוש כיסוי ראש מלא, לאחר שלוש שנים היא רוצה לגלות טפח מהשיער. האם יש כאן צורך בהתרת נדרים? מה הגבולות ההלכתיים של השיער הגלוי? אם השיער גלוי גם מקדימה וגם מאחורה מה צריך להיות השיעור ואיך מודדים אותו?
תשובה: זה לא ראוי לגלות את השיער אולם עד טפח מותר לגלות והטפח הזה הוא סה"כ מכל הצדדים.
שאלה: תפילה למי שקם ממש מוקדם: אני מתחיל לעבוד ב-3 בבוקר. כשאני חוזר הביתה להפסקה (9-11) אני מאוד עייף. אני מתפלל ממש בקיצור, אוכל והולך לישון. מה הכי חשוב לומר בתפילה? על מה ניתן לדלג ומה אפשר לומר אחר כך? זמני העבודה שלי הם מ3.5 עד 8.9-9 ואז חוזר לעבוד בצהריים עד סביבות 5. בחורף זה לפעמים ממש לאחר החשכה.
תשובה: תגיד ברוך שאמר, אשרי, הללויה האחרון, ויברך דוד, ישתבח, ברכות ק"ש, שמונה עשרה, אשרי ובא לציון. את שאר הדברים תשלים אחרי זה.
שאלה: חלומות רעים ומפחידים: לכבוד הרב אני ברוב הימים חולמת חלומות רעים מפחידים עצובים ולא נעימים והעיניין הוא שאני כבר לא יודעת מה לעשות אני כל לילה שמה צדקה לפני שאני עולה לישון ומבקשת מ-ה שיהיו לי חלומות טובים אני שמה תהילים קטן מתחת לכרית ואני מתפללת את כל קריאת שמע מתוך הסידור בכוונה ולומדת שני הלכות לפני שאני עולה לישון ואני כבר לא יודעת מה לעשות עשיתי כמעט הכל אז רציתי לדעת מה עוד יכול לעזור לי?
תשובה: חכמים אמרו שרוב החלומות נמשכים מהרהורים שאדם מהרהר ביום. על כן כדאי להשתדל במשך היום להסיר דאגות ופחדים ואם יש צורך כדאי לספר מה שמטריד לקרוב או לחכם ואחרי שיעזרו לך להסיר את החרדות ביום יסורו החלומות הרעים בע"ה.
שאלה: חינוך לברכות ר הבוקר: בילדותי לא חונכתי לומר ברכות השחר, מודה אני ונטילת ידיים (וכן לגבי ברכות נוספות במהלך היום). עם השנים הצלחתי להרגיל עצמי לכך, למרות שלעיתים אני שוכחת ונוטלת ידיים לאחר ההתארגנות וכן מברכת בשלב מאוחר יותר של היום. חשוב לי מאוד כי ילדיי יתרגלו לכך מגיל צעיר ולא יצטרכו, כמוני בהיותי בוגרת, להתאמץ ולזכור זאת והרגלים אלה יהיו להם כטבע שני. 1. כיצד עליי להרגיל את ילדיי ומאיזה גיל- ליטול ידיים, לברך ברכות השחר, לומר מודה אני? 2. האם מלמדים קודם לומר מספר ברכות, והאם ישנן חשובות יותר? 3. האם עם הגיל מרגילים לומר את כל הברכות? 4. וכן ק"ש על המיטה - בתי בת ה-3.5 לא תמיד רוצה לומר (היא יודעת בעל פה) ואיני יודעת האם לחייב. לרוב אני אומרת עבורה והיא שומעת, כשהיא לא רוצה. אשמח להכוונה בעניין הבוקר ובכלל בהרגלים לברכות- האם צריך להרגיל מגיל צעיר לברכה לפני ואחרי, האם רק לברכה לפני (על כך אנחנו יותר מקפידים)?
תשובה: החינוך העיקרי הוא בדוגמה האישית. הילד לומד ממראה עיניו ורוצה להידמות להורים, על כן עיקר החינוך הוא ההשתדלות של ההורים לעבוד את ד' כראוי. כל ילד מתפתח בקצב משלו וצריך להדריך אותו לפי התפתחותו. כל דבר לחנך כאשר הילד כבר בשל ורוצה לעשות ולומר. מוטב לאחר מעט מאשר להקדים לפני הזמן. את הבת לא צריך לחייב לומר ק"ש על המיטה אלא לומר ק"ש כאשר משכיבים אותה ואם היא רוצה לומר יחד תאמר ואם לא היא תשמע.
שאלה: לוח השנה של נח איש האלהים: ספר בראשית פרק ו כתוב: (ח) ונח מצא חן בעיני ה': (ט) אלה תולדת נח נח איש צדיק תמים היה בדרתיו את האלהים התהלך נח: ספר תהילות פרק קד(יט) עשה ירח למועדים שמש ידע מבואו : עשה ירח למועדים זה לוח השנה על פי הירח שמש ידע מבואו זה לוח השנה על פי השמש לוח אשר היה לנח איש האלהים וכתוב בתורה בפרשת נח והמבול כאשר חודש תמיד בן 30 יום אז מתי נעלם ומי העלים את לוח השנה של נח איש האלהים? אם רבני ח וממשיכי דרכם מתפארים שיודעים את זמן הירח 29.5.כאשר על פי חישובי האסטרונומים, מדוע אין חכם אחד מכל רבני ח וממשיכי דרכם לשחזר את לוח השנה של נח לחדשו כדי לדעת את מועדי ימי קדם לכונן לוח שנה החל מהיצירה?
תשובה: עם ישראל קובע את חודשיו על פי מולד הלבנה. השנים נקבעות על פי מהלך השמש. מאחר ויש הבדל של 11 יום ביניהם, יש צרך להוסיף חודש כל כמה שנים (אדר ב', כמו השנה). בעבר היו קובעים את החודשים על ידי בית דין. מי שהיה רואה את הירח של החודש החדש היה הולך לבית הדין והם היו קובעים מתי חל ראש החודש. לוח השנה הומצא בסוף ימי התנאים על ידי הלל הזקן שראה שבגלות לא יהיה מי שיקבע את החודשים (ובנוסף צריך לקבוע על פי ארץ ישראל), ולכן תיקן לוח שנה עם כללים ברורים עד שנחדש את קידוש החודש על פי הראיה. בתקופת נח לא היה לוח שנה. היו יודעים את החודשים והשנים על פי מהלך הירח והשמש (למשל, המבול היה בשנת 1656 לבריאת העולם). את השנים מאז בריאת העולם אנו יודעים על פי המסורת והחישוב שבתורה, ואת החודשים קל לחשב על פי האסטרונומיה. והסבר הפסוק על פי הפרשנים הוא: הפסוק בא לשבח את הקב"ה שנתן לנו את המאורות שבשמים. הקב"ה עשה את הירח חסר ומלא על מנת לקבוע בו את החודשים, שהוא חסר בתחילת החודש והולך ומתמלא עד לאמצעיתו ומאז שוב חסר. ואילו השמש קבועה ותמיד מאירה.
שאלה: קשירת לבן בציצית לפי הרמב"ם: מה הטעם שבכריכה הראשונה של פתיל תכלת בציצית יש לכרוך לבן וגם בסוף?
תשובה: הרמב"ם כותב שהציצית צריכה להיות בהתחלה בצבע הבגד.
שאלה: הנחות על חשבון חברי: א. חברי עובד בחנות מסויימת. ובתור עובד, יש להם לקראת תחילת שנת הלימודים יום מיוחד שיש להם הנחה משמעותית על מלא מוצרים. הוא הציע לי שאקנה באותו יום וכך הוא יוכל לעשות לי את אותה הנחה משמעותית. האם זה מותר מבחינה הלכתית? ב. לאותו חבר יש הנחת עובד של כמה אחוזים כל השנה, האם מותר מבחינה הלכתית להשתמש בהנחת עובד שלו כשאני קונה שם? -אבקש מאוד לא לפרסם את השאלה באתר.
תשובה: זה לא ר כי מסתבר שהחברה רוצה לצ'פר את העובדים שלהם ולא אנשים אחרים. זה לא ישר.
שאלה: כיוון ברכת הלבנה: בזמן ברכת הלבנה פונים לכיוון הלבנה או לכיוון מזרח?
תשובה: בברכת הלבנה אין צורך לעמוד לא כנגד הלבנה ולא כנגד המזרח דווקא אלא יעמוד לאיזה צד שירצה. רק, שקודם שיברך את הברכה עצמה של ברכת הלבנה צריך להסתכל על הלבנה ואחר כך לברך.
שאלה: לימוד תורה לשמה: אני נער בן 15 וב"ה אני הולך ועולה במעלות התורה. יש לי 2 שאלות באמונה שחשובות לי מאוד. 1. במסכת אבות (ו,א) מדובר על השכר הרב שיש ללומד תורה לשמה. איך אפשר ללמוד אך ורק לשם שמים? זה נראה לי כמעט בלתי אפשרי. 2. איך אפשר לזכות לאהבת ה? אולי ספרים באמונה שמדברים בנושא ומתאימים לגילי.
תשובה: 1. ללמוד לשם שמים מגיעים כאשר מבינים את גדולת התורה ואת גדולת הבורא נותן התורה. ואז מבינים שאי אפשר בכלל להשתמש בתורה למטרה נמוכה ממה שהיא. כמו שאף אדם מוכיר תורה לא יעלה בדעתו לקחת גוולים של ספר תורה ולעטוף בהם דברי מאכל. כך לא שייך ללמוד תורה כדי להשתמש בלימוד למטרה אישית. אכן להכיר את ערכה הגדול של התורה צריך ללמוד הרבה זהו תהליך שכל הזמן אפשר להתקדם בו וכך להתקדם בלימוד לשמה. 2. בספר מסילת ישרים במדת החסידות תוכל למצוא על אהבת ד'. והעיקר להתונן בגדות ד' וטובו וככל שמכירים יותר את גדולת ד' וטובו כך יותר התרבה אהבת ד' בלב. לאמר, יש ללימוד יותר אמונה. חזק ואמץ.
שאלה: ברכת המזון בעט נשלף: האם מותר וראוי להפיק לאירוע שמחה ברכת מזון או תפילת הדרך מגולגל על עט נשלף, האם אין בכך זילותא?
תשובה: אין בזה זילותא.
שאלה: מסורה: הפרשיות סתומות ופתוחות מסומנות בתנ"ך באותיות ס ופ. אבל מה פירוש האות ר שמופיעה בתנ"ך, לדוגמה בשירת דבורה?
תשובה: פרשיית שירת דבורה מסתיימת ב"פ". יתכן שבספר הנמצא ברשותך נמחקה חלק מהאות. הרב יאיר וסרטיל
שאלה: המשך לגבי השאלה על רוצח: לרב דב ליאור בהמשך לתשובת הרב לשאלה על יחס התורה לרוצח בשגגה, שקוראים לו "רוצח" אף לאחר הגלות. הרב אמר שאין לדמותו ללוקה, שם התורה אומרת שהוא "אחיך" לאחר שלקה. רציתי לשאול, כשאנחנו מדברים על "רוצח" שגלה, בעצם אנחנו מדברים על אדם שהרג בשוגג בלא שנאה, לא על רוצח אכזר. אם כן, אם אדם זה גלה, על כל הקשיים הכרוכים בכך, ושהה פרק זמן, לפעמים נכבד, במחיצתם של הלויים מרביצי התורה ולבו נשבר בקרבו (והמסילת ישרים מביא את הורג את הנפש כדוגמא למעשה שאחרי התשובה נחשב כנעקר מן המציאות) איזה תועלת יש בלזכור לו את המעשה שעשה בשוגג ולהמשיך לקרוא לו בשם רוצח? ומה שהרב כתב שאין להשוות למי שלקה, אבל הרי זו הרבותא של התשובה, שהיא מכפרת גם על העברות החמורות ואפילו על המרדים, קל וחומר על השגגות?
תשובה: יש מחלוקת תנאים בסוף פרק שני של מסכת מכות מה קורה כשאותו רוצח בשגגה שב לעירו אם הוא חוזר למעמדו או לא.